**ОБЩИНСКИ СЪВЕТ – ХИТРИНО, ОБЛАСТ ШУМЕН**

**П Р О Т О К О Л**

**№ 2/25.02.2021 г.**

С 17 (седемнадесет) гласа „за”, без „против” и без „въздържали се”, Общински съвет Хитрино прие следния

**Д Н Е В Е Н Р Е Д:**

1.Актуализираното разпределение на промените по бюджета на Община Хитрино за 2020г.

*Докладва: Нуридин Исмаил - кмет на община*

2.Одобряване на извършените разходи за командировки на Кмета на Община Хитрино.

*Докладва: Нуридин Исмаил - кмет на община*

3.Приемане Програма за развитие и насърчаване на физическото възпитание и спорта в Община Хитрино за 2021г.

*Докладва: Илхан Ахмед – зам.кмет на община*

4.Годишна Програма за развитие на читалищната дейност на територията на Община Хитрино през 2021г.

*Докладва: Илхан Ахмед – зам.кмет на община*

5.Приемане бюджета на Община Хитрино за 2021г.

*Докладва: Нуридин Исмаил - кмет на община*

6.Бюджетна прогноза за периода 2022-2024г.

*Докладва: Нуридин Исмаил - кмет на община*

7.Поемане на дългосрочен общински дълг под формата на безлихвен заем от централния бюджет.

*Докладва: Нуридин Исмаил - кмет на община*

8.Приемане на годишен отчет за 2020г. по изпълнение на Плана за действие към „Програма за опазване на околната среда на Община Хитрино за периода 2016-2020г.”

*Докладва: Ахмед Ахмед - зам.кмет на община*

9.Одобряване на годишен доклад за 2020г. за наблюдение на изпълнението на Общински план за развитие на Община Хитрино за периода 2014-2020г.

*Докладва: Ахмед Ахмед - зам.кмет на община*

10.Приемане на годишен отчет за 2020г. по изпълнение на Плана за действие с подпрограми към „Програма за управление на отпадъците в Община Хитрино с период на действие 2015 – 2020г.

*Докладва: Ахмед Ахмед - зам.кмет на община*

11.Продажба на имот – частна общинска собственост, представляващ имот №35417.16.18/стар номер 016018/ с площ от 1847 кв.м., НТП-НИВА, категория на земята – пета, находящ се в землището на с.Калино

*Докладва: Илхан Ахмед – зам.кмет на община*

 12. Продажба на имот – частна общинска собственост, представляващ УПИ III - детска градина с площ от 4220 кв.м., в квартал 33, заедно с масивна едноетажна сграда - детска градина със ЗП от 324.53 кв.м., по плана на с.Върбак.

*Докладва: Илхан Ахмед – зам.кмет на община*

13.Докладни записки:

13.1 Безвъзмездно прехвърляне по чл. 54 от ЗДС на собствеността на имот-частна държавна собственост, а именно УПИ XXIII-62, с площ от 468 кв.м., находящ се в с.Хитрино, община Хитрино, кв. 6.

*Докладва: Илхан Ахмед – зам.кмет на община*

**ПО ПЪРВА ТОЧКА ОТ ДНЕВНИЯ РЕД**

Актуализирано разпределение на промените по бюджета на община Хитрино за 2020 г.

Със 17 (седемнадесет) гласа „за”, без „против” и без „въздържали се”, Общински съвет Хитрино, на основание чл.21, ал.1, т.6; във връзка с чл.27, ал.4 и ал.5 от Закона за местното самоуправление и местната администрация (ЗМСМА), прие

**Р Е Ш Е Н И Е № 12**

На основание чл. 125, ал. 4 от Закона за публичните финанси, Общински съвет Хитрино

Р Е Ш И:

 **Одобрява актуализираното разпределение на промените по общинския бюджет за 2020 година,както следва:**

|  |  |  |  |
| --- | --- | --- | --- |
| Дейност | Параграф | Сума | за сметка на дейност и параграф –лв. |
| 1122 ОбА2122 ОбА | 209- други възнаграждения560- ЗОВ1011- храна 1901-пл. държавни такси | 10003 000 10 0001 000 |  551 – ДОО551 – ДОО1098 други разходи 1020-външни разходи |
| 2311 ДГ | 1030-текущ ремонт1016 –вода,горива,енергия | 50 0003 000 | Общински резерв |
| 3322 дофин.у-ща | 1030-текущ ремонт /аварийно отстраняване на парната инсталация на СУ Хитрино1981-платени такси  | 8 50024 5003 500 | Общински резерв1098 -други разходи1098 -други разходи  |
| 2604 Осветление на улици | 1051 командировки1901-пл. държавни такси1020-външни разходи | 10500500 | 1030 -текущ ремонт1030- текущ ремонт1015- материали |
| 2606 Рем.ул.мрежа | 1030-текущ ремонт/тротоари ул.Еделвайс и ул.Симеон Велики ,с.Хитрино | 40 000 | Общински резерв |
| 2619-др.дейности на БКС | 208- обезщетение | 8 000 | 1020-външни разходи |
| 2629 др.дейности по екологията | 1030-ТР/смяна на ВиК и противопожарна инсталация на” Претоварна станция” | 10 400 | 2619-1020-външни разходи |
| 2713 Спорт за всички | 202 –др.възнаграждения | 500 | 1016-горива и енергия |

**ПО ВТОРА ТОЧКА ОТ ДНЕВНИЯ РЕД**

Одобряване на извършените разходи за командировки на Кмета на Община Хитрино.

С 16 (шестнадесет) гласа „за”, без „против” и без „въздържали се”, Общински съвет Хитрино, на основание чл.21, ал.1, т.6 и във връзка с чл.27, ал.4 и ал.5 от Закона за местното самоуправление и местната администрация (ЗМСМА), прие

**Р Е Ш Е Н И Е № 13**

На основание чл.8, ал.4 от Наредбата за командировките в страната, Общински съвет Хитрино

Р Е Ш И:

Одобрява извършените разходи за командировки в страната на кмета на Община Хитрино за 2020 г.

**ПО ТРЕТА ТОЧКА ОТ ДНЕВНИЯ РЕД**

Приемане на **Програма за развитие и насърчаване на физическото възпитание и спорта в Община Хитрино за 2021 г.**Докладва г-н Илхан Ахмед- зам.кмет на община Хитрино. Направи разяснения.

С 16 (шестнадесет) гласа „за”, без „против” и без „въздържали се”, Общински съвет Хитрино, на основание чл. 17, ал. 1, т. 10 и чл.21, ал.2 от Закона за местното самоуправление и местната администрация (ЗМСМА), прие

**Р Е Ш Е Н И Е № 14**

На основание чл. 4а, т. 1 и чл. 59, ал. 1 и ал. 2 от Закона за физическото възпитание и спорта, Общински съвет Хитрино

Р Е Ш И:

1. Приема **Програма за развитие и насърчаване на физическото възпитание и спорта в Община Хитрино за 2021 г.,** съгласно приложение №1.

 2. Необходимите средства за организация и провеждане на мероприятията да се осигурят от общинския бюджет.

**ПО ЧЕТВЪРТА ТОЧКА ОТ ДНЕВНИЯ РЕД**

Годишна **Програма за развитие на читалищната дейност на територията на Община Хитрино през 2021 г.** Докладва г-н Илхан Ахмед- зам.кмет на община Хитрино. Направи разяснения.

Със 17 (седемнадесет) гласа „за”, без „против” и без „въздържали се”, Общински съвет Хитрино, на основание чл. 17, ал. 1, т. 5 от Закона за местното самоуправление и местната администрация (ЗМСМА), прие

 **Р Е Ш Е Н И Е № 15**

На основание чл. 26а, ал. 2 от Закона за народните читалища, Общински съвет Хитрино

Р Е Ш И:

1. Приема годишна **Програма за развитие на читалищната дейност на територията на Община Хитрино през 2021 г.,** съгласно приложение №1.

 2. Необходимите средства за организация и провеждане на мероприятията да се осигурят от общинския бюджет.

**ПО ПЕТА ТОЧКА ОТ ДНЕВНИЯ РЕД**

Приемане бюджета на Община Хитрино за 2021 година.

Със 17 (седемнадесет) гласа „за”, без „против” и без „въздържали се”, Общински съвет Хитрино, на основание чл.52, ал. 1 и чл.21, ал.1, т.6 и чл. 27, ал. 4 и ал. 5 от Закона за местното самоуправление и местната администрация (ЗМСМА), прие

 **Р Е Ш Е Н И Е № 16**

На основание чл.94 ,ал.2 и ал.3 и чл.39 от Закона за публичните финанси, във връзка с разпоредбите на Закона за държавния бюджет на Република България за 2021 година, ПМС № 408 от 23.12.2020 г.за изпълнението на ЗДБРБ за 2021 г. и Наредбата за условията и реда за съставяне на бюджетната прогноза за местни дейности за следващите три години и за съставяне,приемане,изпълнение и отчитане на общинския бюджет на община Хитрино,от Закона за местното самоуправление и местната администрация (ЗМСМА), Общински съвет Хитрино

Р Е Ш И:

Приема бюджета на Община Хитрино за 2021 г. както следва:

**1.Приходната част на бюджета е в размер на 10 338 553 лв. /съгласно Приложение № 1 /, в т.ч.:**

**1.1 Приходи за делегирани от държавата дейности в размер на 3 941 952 лв., в т.ч.**

1. Обща субсидия за делегирани дейности – 3 397 429 лв.;

2. Собствени приходи на звената на делегиран бюджет – 22 355 лв.;

3. Преходен остатък от 2020 г.в размер на 556 265 лв.,разпределен, съгласно Приложение № 5.

4.Временно съхраняване на средства - -34 097 лв.

**1.2.Приходи за местни дейности в размер на 6 396 601 лв.,в т.ч.:**

1. Данъчни приходи – 312 200 лв.;

2. Неданъчни приходи – 902 940 лв.;

3.Обща изравнителна субсидия – 999 600 лв., в т.ч. за зимно подържане и снегопочистване на общински пътища – 209 800 лв. ;

4.Целева субсидия за капиталови разходи за местни дейности – 821 200 лв.

5.Погашения по дългосрочен заем от банки в страната - 222 222 лв.

6.Трансфери в т.ч. - - 49 308 лв.

 - Отчисления по Закона за управление на отпадъците - - 83 150 лв.

 - Възстановени суми от Община Шумен отчисления по ЗУО от 2020 г.- 33 842 лв.

 7.Друго финансиране – възстановени суми от РИОСВ от отчисления

по ЗУО от 2020 г. - 41 666 лв.

8.Преходен остатък от 2020 г.в размер 3 570 734 лв.,разпределен по видове и дейности,съгласно Приложение **№ 5**.

**2.Разходната част е в размер на 10 338 553 лв.,разпределени по функции, дейности и параграфи,съгласно Приложения № 2 в т.ч.:**

2.1.За **делегирани държавни дейности** в размер – **3 941 952** лв.от държавни трансфери .

2.2.За **местни дейности** в размер на **6 122 212** лв.

2.3.За **дофинансиране** на държавни дейности – **274 389** лв.

**3.Приема Поименния списък на капиталовите разходи за 2021 г.в размер на 8 430 309 лв.,в т.ч. от бюджета 2 956 861 лв.и средства от ЕС – 5 473 448 лв., по обекти и източници на финансиране, съгласно Приложение № 3 .**

**4. Във връзка с чл.89 от Закона за държавния бюджет на РБ за 2021 г.и поради недостатъчни собствени средства за неотложни текущи ремонти на уличната мрежа в населените места на Община Хитрино, упълномощава Кмета на община Хитрино да направи предложение до министъра на финансите за трансформиране на 377 860 лв. или 46,01 % от целевата субсидия за капиталови разходи в целеви трансфер за финансиране разходите на общината за извършване на неотложни текущи ремонти на уличната мрежа и на сгради,публична общинска собственост по населените места на община Хитрино,съгласно Приложение № 4.**

**5.Приема разчет за целеви разходи и субсидии,както следва за:**

5.1.Членски внос за НСОРБ,НАСДРБ и Асоц-я на В и К - 5 600 лв.

5.2.Помощи по решение на ОбС – 12 000 лв.

5.3.Помощи за погребения – 15 000 лв.

Поради застаряващия и социален характер на населението в община Хитрино,да се подпомогнат разходите за погребения, като се закупят ковчези за християните,а на мюсюлманите дъски и хасе,както и превоз до гробищата и изкопаване на гроб .

5.4. Субсидии на спортни клубове – 24 000 лв.в т.ч.

 - Футболен клуб с.Трем – 8 000 лв.

 - Футболен клуб с.Звегор – 8 000 лв.

 - Футболен клуб с.Хитрино – 8 000 лв.

5.5.Субсидии за читалища – 219 126 лв.,в т.ч.от субсидията за делегирани от държавата дейности – 209 126 лв. и 10 000 лв.от собствените приходи за читалище с.Трем за провеждане на „Традиционен общински събор с конни надбягвания и борби”.

**6.Приема следните лимити за разходи :**

6.1.Социално-битови в размер на 3% от утвърдените разходи за основни заплати на лицата,назначени по трудови правоотношения;

6.2.Представителни разходи на кмета на общината в размер на 2 % и на председателя на ОбС – 1% от годишния размер на разходите за издръжка на дейност”Общинска администрация” .

6.3.Утвърждава списък на длъжностите и на лицата,които имат право на транспортни разноски за дейностите,финансирани от общинския бюджет – съгласно приложение № 5а и 5б.

Общината да извърши разходи в полза на работниците и служителите за пътуване от местоживеенето до местоработата и обратно ,когато те се намират в различни населени места – за лица със специалност и квалификация,изискващи се за съответната длъжност, в размер на 80 % от стойността на разхода.

Размера на изплатените пътните разходи на педагогическия персонал да е в размер до 100 % от стойността на картите и фактурите за пътуване в зависимост от средствата определени от МФ.

Кмета на общината утвърждава поименния списък на лицата и длъжностите , които имат право на транспортни разходи от местоживеене до местоработата в Общинската администрация.

 6.4.Утвърждава бюджет по показателите на чл.45,ал.1,т.2 от ЗПФ за кметствата и населените места с кметски наместници и разходи за изпълнение на дейности от местно значение за кметствата ,които се финансират с 30 % от приходите от продажба или отдаване под наем на имотите,предоставени за управление на кметовете на кметства по ЗОС,съгласно Приложение № 6.

**7.Одобрява индикативен годишен разчет за сметките за средства от Европейския съюз, съгласно приложение № 7.**

**8.Определяне на максимален размер на дълга за 2021 г. – 5 712 319** лв.

 за окончателно финансиране на плащания по проекти,финансирани със средства от Европейския съюз.

**9.Приема числеността на персонала на ОбА и разходите за заплати през**

**2021 г.за делегирани от държавата дейности,без звената ,които прилагат системата на делегирани бюджети и на местните дейности , както следва:**

|  |  |  |
| --- | --- | --- |
| **Държавни дейности** | Численост на персонала | ФРЗ за 2021 г.  |
| ОбА,в т.ч.-Дофинансиране за кметове |  63.5 4  | 1 095 700 **66 000**  |
| Детски градини | 22  | 378 000 |
| Здравеопазване  | 1.5  | 23 390 |
| **Общински дейности**  |  |  |
| Др.дейности на БКС и екология,в т.ч.-Осветление на улици- Др.дейности на БКС- Чистота | 151113 | 121 08512 385101 2007 500 |

**10.Оправомощава кмета на общината да извърши компенсирани промени:**

 1.В частта за делегираните от държавата дейности – между утвърдените показатели за разходите в рамките на една дейност,с изключение на дейностите на делегиран бюджет,при условие ,че не се нарушават стандартите за делегираните от държавата дейности и няма просрочени задължения в съответната делегирана дейност.

 2.В частта за местни дейности –между утвърдените разходи в рамките на една дейност или от една дейност в друга,без да изменя общия размер на разходите.

 3.В разходната част на бюджета за сметка на резерва за непредвидени и/или неотложни разходи.

**11.Упълномощава кмета:**

 1.Да предостави временни безлихвени заеми от временно свободни средства по общинския бюджет за плащания по проекти , финансирани със средства от Европейския съюз и по други международни програми,включително и на бюджетни организации,чиито бюджет е част от общинския бюджет.

1.1.При предоставяне на временни безлихвени заеми от временно свободни средства от общинския бюджет да се спазват изискванията на чл.126 от ЗПФ.

1.2.При предоставянето на средства от сметките за средства от ЕС да се спазват изискванията на чл.104,ал.1,т.4 от ЗПФ.

1.3.Във всички останали случаи,при възникване на потребност от предоставяне на временни безлихвени заеми,кметът на общината внася предложение за предоставянето им по решение на ОбС.

2.Да разработва и възлага подготовката на общински програми и проекти и да кандидадства за финансирането им със средства по структурни и други фондове на Европейския съюз и на други донори,по национални програми и от други източници за реализиране на годишните цели на общината за изпълнение на общинския план за развитие.

3. Да кандидатства за средства от централния бюджет и други източници за съфинансиране на общински програми и проекти.

**12.Възлага на кмета**:

1.Да определи и утвърди бюджетите на второстепенните разпоредители с бюджет.

2.Да организира разпределението на бюджета по тримесечия и да утвърди разпределението .

3.Да информира общинския съвет в случай на отклонение на средния темп на нарастване на разходите за местни дейности и да предлага конкрети мерки за трайно увеличаване на бюджетните приходи и/или трайно намаляване на бюджетните разходи.

4.Да включва информацията по чл.125,ал.4 от ЗПФ в тримесечните отчети и обяснителните записки към тях.

5.Да разработи детайлен разчет на сметките за средства от ЕС за плащания по отделните общински проекти,в съответствие с изискванията на съответния Управляващ орган и на МФ.

 **13.Просрочени задължения и вземания ,максимален размер на задълженията и ангажименти за разходи.**

1.Към 31.12.2020 г.общината няма просрочени задължения.

2. Просрочените вземания са в размер на 132 764 лв.,в т.ч.75 595 лв.от наем земя,мера , наем имущество , приходи от концесии и други,които се предвижва да бъдат събрани през 2021 г.и 57 169 лв.начислени лихви за просрочени вземания.

3.Определя максимален размер на новите задължения ,които могат да бъдат натрупани през 2021 г. ,като наличните към края на годината задължения за разходи не могат да надвишат 15 на сто от средногодишния размер на отчетените разходи за последните четири години или в размер на **1 377 649** лв. Ограничението не се прилага за задължения за разходи,финансирани за сметка на помощи и дарения.

4.Определя максимален размер на ангажиментите за разходи,които могат да бъдат поети през 2021 г. , като наличните към края на годината поети ангажименти за разходи не могат да надвишат 50 на сто от средногодишния размер на отчетените разходи за последните четири години или в размер на **4 592 164** лв. Ограничението не се прилага за ангажименти за разходи,финансирани за сметка на помощи и дарения.

**14**.Одобрява актуализираната бюджетна прогноза за местни дейности с показатели за 2021 г.и прогнозни показатели за периода 2021 г.и 2022 г.,съгласно Приложение № 8.

 **15**.Приема за сведение Протокола от публичното обсъждане на бюджета,съгласно приложение № 9.

**ПО ШЕСТА ТОЧКА ОТ ДНЕВНИЯ РЕД**

Бюджетна прогноза за периода 2022 – 2024 година за местни дейности.

Със 17 (седемнадесет) гласа „за”, без „против” и без „въздържали се”, Общински съвет Хитрино, на основание чл. 21, ал. 1, т.6 и т. 23, ал.2, и чл.27, ал. 4 и ал. 5 от Закона за местното самоуправление и местната администрация (ЗМСМА), прие

 **Р Е Ш Е Н И Е № 17**

На основание чл. 83, ал. 2 от Закона за публичните финанси, във връзка с разпоредбите на Закона за държавния бюджет на Република България за 2021 г. и Наредбата за условията и реда за съставяне на бюджетната прогноза за местни дейности за следващите три години, Общински съвет Хитрино

Р Е Ш И:

Одобрява бюджетната прогноза за периода 2022 – 2024 г. на Община Хитрино, съгласно Приложение 1 към докладната записка.

**ПО СЕДМА ТОЧКА ОТ ДНЕВНИЯ РЕД**

Поемане на дългосрочен общински дълг под формата на безлихвен заем от централния бюджет. Докладва г-н Нуридин Исмаил - кмет на община Хитрино. Направи разяснения.

Със 17 (седемнадесет) гласа „за”, без „против” и без „въздържали се”, Общински съвет Хитрино, на основание чл.21, ал.1, т.10 и чл. 27, ал. 4 и ал. 5 от Закона за местното самоуправление и местната администрация (ЗМСМА), прие

 **Р Е Ш Е Н И Е № 18**

На основание чл. 4, т. 9 и чл. 13 от Закона за общинския дълг и чл. 32, ал. 5 от Закона за публичните финанси, Общински съвет Хитрино

Р Е Ш И:

Община Хитрино да поема дългосрочен общински дълг под формата на безлихвен заем от централния бюджет в размер до 271 000 /две седемдесет и една хиляди лв./ за извършване на окончателно плащане на разходите по изпълнението на проекта съгласно Постановление №215 от 5 октомври 2018г. За условията и реда за отпускане на временни безлихвени заеми от централния бюджет по бюджетите на общините за финансиране на разходи за междинни и окончателни плащания по одобрени проекти по Програмата за развитие на селските райони за периода 2014 – 2020г. и тяхното възстановяване.

 Срока за погасяване на заема е до 25.12.2021г.

С поемането на задължението за ползване на безлихвен заем от централния бюджет, общината се задължава да ползва предоставения заем само за покриване на разходите по проекта.

**ПО ОСМА ТОЧКА ОТ ДНЕВНИЯ РЕД**

Приемане на годишен отчет за 2020 г. по изпълнение на Плана за действие към „Програма за опазване на околната среда на община Хитрино за периода 2016 – 2020 г.”

Със 17 (седемнадесет) гласа „за”, без „против” и без „въздържали се”, Общински съвет Хитрино, на основание чл. 21, ал. 1, т.12 и т. 23 от Закона за местното самоуправление и местната администрация (ЗМСМА), прие

 **Р Е Ш Е Н И Е № 19**

На основание чл. 79, ал. 5 от Закона за опазване на околната среда, Общински съвет Хитрино

Р Е Ш И:

Приема годишния отчет за 2020 г. по изпълнение на Плана за действие към „Програма за опазване на околната среда на община Хитрино за периода 2016 – 2020 г.”.

**ПО ДЕВЕТА ТОЧКА ОТ ДНЕВНИЯ РЕД**

Одобряване на годишен доклад за 2020 г. за наблюдение на изпълнението на Общински план за развитие на Община Хитрино за периода 2014-2020 г.

Със 17 (седемнадесет) гласа „за”, без „против” и без „въздържали се”, Общински съвет Хитрино, на основание чл. 21, ал. 1, т. 23 от Закона за местното самоуправление и местната администрация (ЗМСМА), прие

 **Р Е Ш Е Н И Е № 20**

На основание чл. 24, т. 4 от Закона за регионалното развитие и чл. 91, ал. 4 от Правилника за прилагане на закона за регионалното развитие, Общински съвет Хитрино

Р Е Ш И:

Одобрява годишния доклад за 2020 г. за наблюдение на изпълнението на Общински план за развитие на Община Хитрино за периода 2014-2020 г.

**ПО ДЕСЕТА ТОЧКА ОТ ДНЕВНИЯ РЕД**

Приемане на годишен отчет за 2020 г. по изпълнение на Плана за действие с подпрограми към”Програма за управление на отпадъците в община Хитрино с период на действие 2015-2020 г.”

Със 17 (седемнадесет) гласа „за”, без „против” и без „въздържали се”, Общински съвет Хитрино, на основание чл. 21, ал. 1, т. 12 и т. 23 от Закона за местното самоуправление и местната администрация (ЗМСМА), прие

**Р Е Ш Е Н И Е № 21**

На основание чл. 52, ал. 9 от Закона за управление на отпадъците, Общински съвет Хитрино

Р Е Ш И:

Приема годишния отчет за 2020 г. по изпълнение на Плана за действие с подпрограми към „Програма за управление на отпадъците в община Хитрино с период на действие 2015 – 2020 г.”

**ПО ЕДИНАДЕСЕТА ТОЧКА ОТ ДНЕВНИЯ РЕД**

Продажба на имот - частна общинска собственост, представляващ имот № 35417.16.18/стар номер 016018/ с площ от 1847 кв.м, НТП-НИВА, категория на земята – пета, находящ се в землището на село Калино, община Хитрино, област Шумен и във връзка с чл.35, ал.1 от Закона за общинската собственост.

Със 17 (седемнадесет) гласа „за”, без „против” и без „въздържали се”, Общински съвет Хитрино, на основание чл. 21, ал. 1, т. 8 и чл. 27, ал. 4 и ал. 5 от Закона за местното самоуправление и местната администрация (ЗМСМА), прие

**Р Е Ш Е Н И Е № 22**

На основание чл. 35, ал. 1 от Закона за общинската собственост и чл. 38, ал. 1 т. 1 и чл. 43, ал. 1 от Наредбата за реда за придобиване, управление и разпореждане с общинско имущество на ОбС Хитрино, Общински съвет Хитрино

Р Е Ш И:

**I.**Да се проведе явен търг за продажба на имот - частна общинска собственост, с начална тръжна цена от 1700.00 лв. представляващ: Имот № 35417.16.18 /стар номер 016018/ по КККР на землището на село Калино, община Хитрино, област Шумен, с площ от 1847 кв.м./хиляда осемстотин четиридесет и седем кв.м./, начин на трайно ползване нива, трайно предназначение на територията – земеделска, категория на земята пета, местността „Чукур махле**”**. За имота общината притежава АОС № 2487/20.10.2014 г.

**ІІ.**Възлага на Кмета на Община Хитрино да извърши всички действия за правилното и законосъобразно изпълнение на настоящото решение.

 **ПО ДВАНАДЕСЕТА ТОЧКА ОТ ДНЕВНИЯ РЕД**

Продажба на имот - частна общинска собственост, представляващ УПИ III-детска градина с площ от 4220 кв.м. в квартал 33, заедно с масивна едноетажна сграда – детска градина със ЗП от 324.53 кв. м., по плана на село Върбак, ул. „Хан Аспарух” № 43, община Хитрино, във връзка с чл.35, ал.1 от Закона за общинската собственост.

Със 17 (седемнадесет) гласа „за”, без „против” и без „въздържали се”, Общински съвет Хитрино, на основание чл. 21, ал. 1, т. 8 и чл. 27, ал. 4 и ал. 5 от Закона за местното самоуправление и местната администрация (ЗМСМА), прие

**Р Е Ш Е Н И Е № 23**

На основание чл. Чл. 35, ал. 1 от Закона за общинската собственост и чл. 38, ал. 1 т. 1 и чл. 43, ал. 1 от Наредбата за реда за придобиване, управление и разпореждане с общинско имущество на ОбС Хитрино, Общински съвет Хитрино

Р Е Ш И:

**I**. Да се проведе явен търг за продажба на имот - частна общинска собственост, с начална тръжна цена от 27 300.00 лв. без ДДС, представляващ, УПИ III-детска градина с площ от 4220кв.м. в квартал 33, заедно с масивна едноетажна сграда – детска градина със ЗП от 324.53кв.м., по плана на село Върбак, ул. „Хан Аспарух” № 43, община Хитрино, актува с АОС№0854/28.05.2007г.

**II.** Възлага на Кмета на Община Хитрино да извърши всички действия за правилното и законосъобразно изпълнение на настоящото решение.

**ПО ТРИНАДЕСЕТА ТОЧКА ОТ ДНЕВНИЯ РЕД**

13.Докладни записки:

*13.1.* Безвъзмездно прехвърляне по чл. 54 от ЗДС на собствеността на имот-частна държавна собственост, а именно УПИ XXIII-62, с площ от 468 кв.м., находящ се в с.Хитрино, община Хитрино, кв. 6.

Със 17 (седемнадесет) гласа „за”, без „против” и без „въздържали се”, Общински съвет Хитрино, на основание чл. 21, ал. 1, т. 8 и ал. 2, и чл. 27, ал. 4 и ал. 5 от Закона за местното самоуправление и местната администрация (ЗМСМА), прие

**Р Е Ш Е Н И Е № 24**

На основание с чл. 34, ал. 1 от ЗОС вр. с чл. 54 от ЗДС, Общински съвет Хитрино

Р Е Ш И:

**1.** Общински съвет Хитрино дава съгласие да бъде инициирана и проведена процедура съгласно изискванията на чл. 54 от ЗДС за безвъзмездно прехвърляне на правото на собственост от държавата, чрез областен управител на област Шумен, към Община Хитрино на имот – частна държавна собственост, а именно УПИ XXIII-62, с площ от 468 кв.м., находящ се в с.Хитрино, община Хитрино, кв. 6., актуван с Акт за частна държавна собственост № 3038/13.12.2017г.

**2.** Упълномощава кмета на Община Хитрино да извърши всички правни и фактически действия по провеждане на процедурата съгласно изискванията на чл. 54 от ЗДС, като депозира искане чрез областния управител за решение на Министерски съвет за безвъзмездно прехвърляне в собственост на имота, описан в т. 1.

**МУСТАФА АХМЕД: / П /**

ПРЕДСЕДАТЕЛ НА ОбС ХИТРИНО

**ЕМИНЕ МЕДЖИТОВА: / П /**

ПРОТОКОЛИСТ НА ОбС ХИТРИНО